open-index/open-wikipedia-markdown huggingface dataset:
Leeni Tiirakari

**Leeni Marketta Tiirakari** (o.s. **Aartelo**, 15. lokakuuta 1946 Rauma – 17. tammikuuta 2023 Somero) oli suomalainen opettaja ja tietokirjailija. Tiirakari valmistui ylioppilaaksi Saarijärven yhteiskoulusta vuonna 1965 ja suoritti filosofian kandidaatin tutkinnon Turun yliopistossa vuonna 1972 pääaineenaan Suomen historia. Pääosan työurastaan hän työskenteli historian lehtorina Someron lukiossa vuodesta 1975 eläkkeelle jäämiseensä asti vuonna 2010. Filosofian lisensiaatin tutkinnon hän suoritti vuonna 1992 Tampereen yliopistossa ja väitteli siellä vuonna 1997 filosofian tohtoriksi Suomen kirjallisuuden alalta aiheesta *Taistelevat lukumallit: Minna Canthin teosten vastaanotto*. Tämän jälkeen hän oli toimittajana ja kirjoittajana useissa tietokirjoissa. 

## Teoksia
*
*
*
*
* 
* .
* Tiirakari, Leeni: *Pekka Vuori, kansakunnan kuvittaja*. Somero: Amanita, 2013. .
*
*
*
*
*
*
*

## Lähteet

## Aiheesta muualla
*
*
Basellakasvit

__NOTOC__
**Basellakasvit** (Basellaceae) on koppisiemenisten kasvien heimo, jossa on vain 19 lajia. Ne kasvavat pääasiassa trooppisessa Amerikassa ja ovat maansisäisiltä osiltaan enemmän tai vähemmän meheviä (sukkulenttisia) ja varreltaan köynneliäitä. Niillä on pienet kukat ja yksisiemeninen hedelmä, jota pysyvät kehälehdet ympäröivät.

Amerikan lisäksi basellakasveja on myös trooppisessa Afrikassa, Madagaskarilla, Uudessa-Guineassa ja muutamilla Tyynenmeren saarilla.

Kasvien köynnöstävässä varressa on yksinkertaisia, leveänpuikeita, möyheitä lehtiä kierteisesti. Kukat sijaitsevat kahden suojuslehden sisällä tähkissä tai tertuissa, jotka kehittyvät lehtihankoihin. Kehä on kuusiosainen. Heteitä on viisi. Sikiäin on kehänpäällinen, yksilokeroinen ja kolmesta yhteen kasvaneesta emilehdestä muodostunut. Emissä on vartaloita tavallisesti yksi, luotteja kolme. Hedelmä on luumarja.

## Suvut
Basellakasvit kuuluvat Caryophyllales-lahkoon ja ne jaetaan neljäksi suvuksi:
* *[[pursuköynnökset|Anredera]]* (*Boussingaultia*) – pursuköynnökset
* *[[pinaattiot|Basella]]* – pinaattiot
* *[[Tournonia]]*
* *[[Ullucus tuberosus|Ullucus]]* – ainoa laji ulluco (*U. tuberosus*)

## Hyötykäyttö
Basellakasveilla on sekä ravinto- että koristekasvikäyttöä. Malabarinpinaattion (*Basella alba*) lehtiä käytetään pinaatin tavoin, ullukon (*Ullucus*) pieniä mukuloita perunan tavoin. Ravinto- ja huonekasvina käytetään mukulapursuköynnöstä (*Anredera cordifolia*), jolla on valkoiset ja hyväntuoksuiset kukat sekä koristeellinen kasvutapa.

## Lähteet
* Angiosperm Phylogeny Website 
* Kasvien maailma - Otavan iso kasvitietosanakirja, osa 1. 1979.
* Räty E. & Alanko, P.: Viljelykasvien nimistö. 2004.
* ITIS: Basellaceae 

### Viitteet

## Aiheesta muualla
* Suomen Lajitietokeskus: Basellaceae
Parchim (piirikunta)

**Parchim** on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Parchim sijaitsi osavaltion lounaisosassa, ja rajautui idässä Güstrowin ja Müritzin piirikuntiin, etelässä Prignitzin piirikuntaan Brandenburgin osavaltiossa, lännessä Ludwiglustin piirikuntaan ja luoteessa Schwerinin piirittömään kaupunkiin. Piirikunnan pääkaupunki oli Parchim.

Piirikunta lakkautettiin vuonna 2011, ja sen alue kuuluu nykyiseen Ludwigslust-Parchimin piirikuntaan.

## Lähteet

## Aiheesta muualla
* Kaupungin verkkosivut
Kaisa Neimala

**Kaisa Neimala** (s. 1938) on suomalainen äidinkielen ja kirjallisuuden opettaja, kirjallisuuskriitikko ja kirjailija. Hän on kirjoittanut kirja-arvosteluja sekä kolumneja muun muassa Suomen Kuvalehteen, Parnassoon ja Etelä-Saimaahan.

Neimala on asunut suurimman osan elämästään Imatralla. Opetustyöstä hän jäi eläkkeelle vuonna 1998 Vuoksenniskan yhteiskoulusta.

Neimala on kirjoittanut Jarmo Papinniemen kanssa teokset *Lukukirja – Kirja kirjoista* (2008) ja *Aloittamisen taito* (2011).

## Teoksia
* 
* 

## Lähteet

## Aiheesta muualla
* Esittelyssä Kaisa Neimalan ja Jarmo Papinniemen Aloittamisen taito -teos, Kirjastokaista-video
* Kaisa Neimalan kirjoitukset Suomen Kuvalehden sivuilla
Niko Kallela

**Niko Kallela** (s. 2. heinäkuuta 1991 Tampere) on suomalainen entinen jääkiekkoilija. Hän oli pelipaikaltaan laitahyökkääjä ja laukoi oikealta. Kallela pelasi kaksi SM-liigaottelua Kalevan Pallossa kaudella 2010–2011. Juniorivuosiensa jälkeen hän pelasi kaksi kautta alemmissa sarjoissa. Nykyään Kallela toimii KalPan C-nuorten apuvalmentajana.

## Ura
Kallela pelasi varhaisemmat juniorivuotensa Nivala Cowboysissa, Ylivieskan Jääkarhuissa sekä Raahe-Kiekossa. Hän oli kaudella 2006–2007 Raahe-Kiekossa pelatessaan koko C-nuorten I-divisioonan runkosarjan paras maalintekijä ja seitsemänneksi paras pistemies tehoilla 21+10=31. Kallela voitti myös joukkueen sisäisen maalipörssin sekä runkosarjassa että karsintasarjassa, ensimmäisenä mainitussa myös joukkueen sisäisen pistepörssin.

Kauden 2007–2008 Kallela pelasi Oulun Kärppien B-nuorissa ja hän siirtyi sieltä seuraavaksi kaudeksi 2008–2009 Kalevan Palloon. Kallela oli tehoilla 14+15=29 KalPan B-nuorten paras maalintekijä sekä toiseksi paras pistemies. Kaudella 2009–2010 hän oli Petteri Rasin kanssa KalPan A-nuorten toiseksi paras pistemies tehoilla 16+19=35.

Kallela nostettiin kaudeksi 2010–2011 KalPan SM-liigarinkiin. Hän pelasi ensimmäisen liigaottelunsa 25. marraskuuta 2010 vieraissa Pelicansia vastaan. Kallela sai ottelussa jääaikaa 4.46 minuuttia ja hän keräsi kaksi jäähyminuuttia. SM-liigauransa toisessa ottelussa 27. marraskuuta 2010 JYPiä vastaan Kallela merkittiin ykkösketjuun Janne Laakkosen ja Tommi Miettisen viereen, mutta hänen jääaikansa jäi lopulta 5.03:een minuuttiin. Kauden aikana Kallela pelasi kaksi Mestis-ottelua alle 20-vuotiaiden maajoukkueessa.

Kaudella 2011–2012 Kallela toimi KalPan A-nuorten kapteenina ja oli tehoilla 16+26=42 joukkueen kolmanneksi paras pistemies. Kaudeksi 2012–2013 hän siirtyi Mestis-joukkue Savonlinnan Pallokerhoon, jossa tulokaskausi toi 47 runkosarjaottelussa tehot 10+11=21. Kesken kauden 2013–2014, joulukuussa 2013 Kallela jätti joukkueen ja palasi Kuopioon suorittamaan opintonsa loppuun. Vuoden 2014 vaihteessa hän siirtyi pelaamaan III-divisioonajoukkue Suonenjoen Kiekko-Karhujen riveihin. Kallela teki siellä seitsemässä runkosarjaottelussa jopa 5.43 pistekeskiarvolla ottelua kohden tehot 23+15=38 ja oli SuKiKan paras maalintekijä. Hän voitti joukkueen sisäisen piste-, maali- ja syöttöpörssin pudotuspeleissä tehoilla 3+5=8 sekä II-divisioonan karsinnoissa tehoilla 12+13=25, jolloin Kallela voitti koko karsintojen pistepörssin. SuKiKa jäi kuitenkin ilman sarjanousua. Kallela lopetti pelaajauransa kevääseen 2014.

Kaudeksi 2015–2016 Kallela nimettiin KalPan C-nuorten apuvalmentajaksi.

## Muuta
Kallelan pikkuveli Toni pelaa Tanskan Metal Ligaenin Herning Blue Foxissa. Veljesten isä Martti Kallela pelasi omalla urallaan SM-sarjaa Oulun Kärpissä ja Rauman Lukossa 1960- ja 70-luvuilla.

## Tilastot

## Lähteet
*
*

### Viitteet
Olin Sewall Pettingill, Jr.

**Olin Sewall Pettingill, Jr.** (30. lokakuuta 1907 Belgrade, Maine – 11. joulukuuta 2001 Bedford, Texas) oli yhdysvaltalainen lintutieteilijä.

Sewall Pettingillin vanhemmat olivat tohtori Olin Sewall Pettingill ja Marion Groves. Hän opiskeli Bowdoin Collegessa syksystä 1926 alkaen, ja biologiaa Cornellin yliopistossa syksystä 1930 lähtien. Cornellissa hän väitteli filosofian tohtoriksi Arthur A. Allenin ohjauksessa 1933. Väitöksen aiheena oli amerikanlehtokurppa (*Scolopax minor*). Seuraavat kolme vuotta Pettingill opetti kolmessa eri oppilaitoksessa

Vuonna 1932 Pettingill avioitui nuoruudenrakkautensa Eleanorin kanssa ja heille syntyi ainakin kaksi tytärtä. Eleanor kuoli syöpään 1977. Pettingill avioitui Josephine Dawsonin kanssa 1985, ja 1987 he muuttivat Texasiin.

Vuonna 1936 Pettingill sai opettajan viran Carleton Collegesta Minnesotan Northfieldistä. Siellä hän opetti lintutiedettä, hyönteistiedettä ja vertaileva anatomiaa vuoteen 1953 saakka. Vuonna 1939 hän julkaisi kirjansa *Ornithology in Laboratory and Field*, josta tuli yhdysvaltalaisten collegejen käytetyin ja yleisin lintutieteen oppikirja, ja jonka vuonna 1985 otettu viides painos on yhä paikoin käytössä oppikirjana. Ensimmäisen lintupaikkaoppaansa *A Guide to Finding Birds East of the Mississippi* hän julkaisi 1951, ja toisen * A Guide to Finding Birds West of the Mississippi* 1953. Hän oli yksi kirjoittajista teoksissa *Enjoying Maine Birds* (1960), *Enjoying Birds in Upstate New York* (1963), ja *Enjoying Birds Around New York City* (1966).

Pettingill toimi Audubon Magazinen aluetoimittajana 1957–1968, ja oli päätoimittaja teoksessa *The Audubon Illustrated Handbook of American Birds* (1968). *Biological Abstracts* -sarjaan hän toimitti lintuartikkelit 1942–1953 ja kirja-arvosteluja *The Wilson Bulletiniin* 1959–1969.

Lähdettyään Carleton Collegesta Pettingill luennoi, valokuvasi ja teki elokuvia. Hän toimi Cornell Laboratory of Ornithologyn johtajana 13 vuotta, 1960–1973. Samaan aikaan hän oli National Audubon Societyn puheenjohtaja 19 vuotta, 1955–1974. Hän luennoi ympäri Yhdysvaltoja ja Kanadaa, sekä myös Länsi-Intiassa ja Isossa-Britanniassa. Hän johti Audubon-retkiä Galápagokselle ja Etelämantereelle. Pettingill teki useita dokumenttielokuvia linnuista, muun muassa pingviinien elämästä Falklandsaarilla Walt Disney -yhtiölle.

Pettingill liittyi American Ornithologists' Unioniin vuonna 1937 ja toimi yhdistyksen sihteerinä. Wilson Ornithological Societyssa hän toimi niin sihteerinä, varapuheenjohtajana kuin puheenjohtajanakin. Vuonna 1958 hän oli Yhdysvaltain edustaja 12. lintutieteen kongressissa Helsingissä, ja 1966 Oxfordissa.

Vuonna 1974 Pettingill myi henkilökohtaisen lintukokoelmansa 2&nbsp;253&nbsp;nahkaa Delaware Museum of Natural Historylle, ja 500&nbsp;nahkaa Kalamazoon luontokeskukselle.

## Lähteet
*Muistokirjoitus (''In memoriam: Olin Sewall Pettingill, Jr., 1907-2001'', The Auk, lokakuu 2002)
Suomi talviolympialaisissa 1932

**[[Suomi]]** saavutti **[[Talviolympialaiset 1932|Lake Placidin talviolympialaisista 1932]]** kolme mitalia, yhden jokaista väriä. Kisojen mitalitilastossa Suomi sijoittui viidennelle tilalle. Suomen joukkue koostui seitsemästä miesurheilijasta, jotka kilpailivat kolmessa eri urheilumuodossa: maastohiihdossa, pikaluistelussa ja taitoluistelussa.

## Mitalistit
### Kultaa
* Veli Saarinen – Maastohiihto, miesten 50 km

### Hopeaa
* Väinö Liikkanen – Maastohiihto, miesten 50 km

### Pronssia
* Veli Saarinen – Maastohiihto, miesten 18 km

## Joukkue
### Pikaluistelu

### Pohjoismaiset hiihtolajit
#### Maastohiihto

### Taitoluistelu

## Lähteet
* Finland at the 1932 Lake Placid Winter Games  Sports Reference LLC. 

## Aiheesta muualla
* Ylen Elävä arkisto: Chamonix´sta Sankt Moritziin
Petteri Rasi

**Petteri Rasi** (s. 22. tammikuuta 1990 Kuopio) on suomalainen entinen jääkiekkoilija, joka pelasi vuosina 2008–2010 yhteensä 15 SM-liigaottelua Kalevan Pallossa tehoin 1+1=2. Kauden 2010–2011 hän pelasi suurimmaksi osaksi lainalla Mestis-joukkue Savonlinnan Pallokerhossa.

## Ura
Rasi oli KalPan oma kasvatti. Hän oli kaudella 2007–2008 joukkueen B-nuorten paras maalintekijä sekä toiseksi paras pistemies Jaakko Rissasen jälkeen tehoilla 18+20=38. Rasi oli runkosarjan pistepörssissä viides. Kaudella 2008–2009 hänet nostettiin KalPan SM-liigarinkiin ja samalla kaudella Rasi teki myös SM-liigadebyyttinsä. Hän pelasi ensimmäisen liigaottelunsa 30. lokakuuta 2008 Ässiä vastaan. Rasi pelasi kauden aikana yhteensä seitsemän liigaottelua tehden yhden syöttöpisteen. Samalla kaudella hän pelasi myös kolme Mestis-ottelua alle 20-vuotiaiden maajoukkueessa.

Kaudella 2009–2010 Rasi pelasi myös seitsemän SM-liigaottelua. Hän teki niissä liigauransa ainoaksi jääneen maalin, joka syntyi 20. lokakuuta 2009 pelatussa vierasottelussa Ilvestä vastaan. A-nuorten SM-liigan puolella Rasi teki 27 ottelussa tehot 15+20=35, joilla hän oli KalPan toiseksi paras pistemies Niko Kallelan kanssa. Rasi toimi KalPan A-nuorten varakapteenina. Kauden aikana myös Mestis tuli hänelle tutuksi. Syyskaudella Rasi edusti alle 20-vuotiaiden maajoukkuetta kahdeksan ottelun verran tehden tehot 2+1=3 ja helmikuussa 2010 hän pelasi kaksi ottelua lainalla SaPKossa tehden yhden maalin.

Syyskuun 2010 lopulla Rasi siirtyi jälleen lainalle SaPKoon, jossa hän pelasi lopulta kauden loppuun ja teki 32 runkosarjaottelussa tehot 10+4=4. Rasi pelasi kauden 2010–2011 aikana myös neljä ottelua KalPan A-nuorissa sekä yhden SM-liigassa, 31. joulukuuta 2010. 

Huhtikuussa 2011 Rasi päätti yllättäen lopettaa uransa vain 21-vuotiaana ja keskittyä opiskeluun.

## Tilastot

## Lähteet
*
*
*
*

### Viitteet
Meren urhoja

**Meren urhoja** (*Captains Courageous*) on Victor Flemingin ohjaama yhdysvaltalainen elokuva vuodelta 1937. Elokuva perustuu samannimiseen Rudyard Kiplingin kirjaan. Spencer Tracy sai roolistaan parhaan miespääosan Oscar-palkinnon. Lisäksi elokuva oli ehdolla parhaan elokuvan, leikkauksen ja sovitetun käsikirjoituksen palkintojen saajaksi.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi sen vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

## Juoni
Elokuvassa Freddie Bartholomew näyttelee pilalle hemmoteltua poikaa Harvey Cheynea, joka putoaa mereen laivalta. Hänet pelastaa portugalilainen kalastaja Manuel Fidello, jota näyttelee Spencer Tracy. Harvey ei osoita kiitollisuutta pelastajalleen ja vaatii päästä välittömästi maihin. Hän joutuu kuitenkin olemaan laivalla kalastusmatkan loppuun saakka. Matkan aikana Harvey saa Manuelilta kasvatusta ja ohjausta, jota hän ei koskaan saanut omalta isältään ja hänestä kehittyy työtä arvostava nuorukainen.

## Roolit

## Lähteet

## Aiheesta muualla
*
Chris Johnson

**Christopher Duan "Chris" Johnson** (s. 23. syyskuuta 1985 Orlando, Florida) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan keskushyökkääjä. Johnson pelasi kymmenen kautta NFL-liigassa ja oli uransa alkuaikoina Tennessee Titansissa liigan parhaimpia keskushyökkääjiä.

Johnsonista tuli kauden 2009 aikana kuudes pelaaja NFL:n historiassa, joka kantoi palloa kauden aikana yli 2&nbsp;000 jaardia. Hänet valittiin urallaan kolme kertaa liigan tähdistöotteluun Pro Bowliin.

## Pelaajaura
Itä-Carolinan yliopiston joukkuetta edustanut Johnson varattiin vuoden 2008 NFL:n varaustilaisuudessa ensimmäisellä kierroksella, 24. pelaajana. Tätä ennen hän oli vuotuisessa varattavien pelaajien vertailutilaisuudessa juossut 40 jaardin juoksussa jaetun ennätysajan 4,24 sekuntia.

Hyvin sujuneella tulokaskaudellaan Johnson valittiin NFL:n toiseksi parhaaksi tulokkaaksi toisen keskushyökkääjän, Minnesota Vikingsin Adrian Petersonin jälkeen, vaikka hän joutui jakamaan Titansin ykkösmiehen paikan yhdessä LenDale Whiten kanssa. Toisella kaudella Johnsonista tehtiin täysipainoinen aloittaja, ja tulokset olivat sen mukaisia. Hänestä tuli kuudes pelaaja liigan historiassa, joka on juossut yli 2&nbsp;000 jaardia. Johnson rikkoi myös Marshall Faulkin ennätyksen juostujen ja vastaanotettujen jaardien yhteismäärässä. Hänet valittiin kauden päätteeksi myös NFL:n parhaaksi hyökkääväksi pelaajaksi.

Tennessee vapautti Johnson kalliista sopimuksesta kauden 2013 jälkeen. Hän pelasi tämän jälkeen kauden New York Jetsissä ja kolme kautta Arizona Cardinalsissa. Elokuussa 2018 Johnson ilmoitti lopettavansa uransa.

## Lähteet
Margret Altacher

**Margret Altacher** (s. 2. kesäkuuta 1986) on itävaltalainen alppihiihtäjä.

Altacher kilpaili ensimmäisen kerran alppihiihdon maailmancupissa St. Moritzin superalppiyhdistetyssä 19. joulukuuta 2008 sijoittuen 24:nneksi. Hänen paras maailmancup-sijoituksensa on kymmenes sija Val d'Isèren superalppiyhdistetyssä joulukuussa 2010 ja Altenmarkt-Zauchenseen supersuurpujottelussa tammikuussa 2011.

## Lähteet
Norja talviolympialaisissa 1932

**[[Norja]]** saavutti **[[Talviolympialaiset 1932|Lake Placidin talviolympialaisista 1932]]** kymmenen mitalia, joista kolme oli kultaa, neljä hopeaa ja kolme pronssia. Kisojen mitalitilastossa Norja sijoittui toiseksi. Norjan joukkue koostui 19 urheilijasta, joista 18 oli miehiä ja yksi nainen.

Norjalaiset ottivat kolmoisvoiton yhdistetyssä hiihdossa ja mäkihypyssä.

## Mitalistit
### Kultaa
* Johan Grøttumsbråten – yhdistetty hiihto, 18 km/normaalimäki
* Sonja Henie – taitoluistelu, naisten yksinluistelu
* Birger Ruud – mäkihyppy, normaalimäki

### Hopeaa
* Ivar Ballangrud – pikaluistelu, miesten 10&nbsp;000 m 
* Hans Beck – mäkihyppy, normaalimäki 
* Bernt Evensen – pikaluistelu, miesten 500 m 
* Ole Stenen – yhdistetty hiihto, 18 km/normaalimäki

### Pronssia
* Arne Rustadstuen – maastohiihto, miesten 50 km
* Hans Vinjarengen – yhdistetty hiihto, 18 km/normaalimäki
* Kåre Walberg – mäkihyppy, normaalimäki

## Lähteet
* Norway at the 1932 Lake Placid Winter Games  Sports Reference LLC.
Åke Granholm

**Åke Leander Granholm** (19. maaliskuuta 1926 Helsinki – 7. lokakuuta 1981) oli suomalainen säveltäjä ja sanoittaja, jonka tunnetuimmat sävellykset ovat Katri Helenan laulama kappale *Maailman pihamaat* ja Johnnyn laulama kappale *Kissankellojen aikaan*.

## Yhtyeet
* Ditty Dealers 
* Olli Häme 

## Lähteet

## Aiheesta muualla
* 
*
Gasa

**Gasa** on yksi Bhutanin 20 piirikunnasta (dzongkhag). Se sijaitsee maan pohjoisosassa.

Gasan piirikunnan pinta-ala on 4&nbsp;185 neliökilometriä, ja pääkaupunki Gasa. Sen asukasluku vuoden 2017 väestönlaskennan mukaan on 3&nbsp;952. Se on Bhutanin piirikunnista pinta-alaltaan suurin ja väkiluvultaan pienin.

Koko Gasan piirikunta kuuluu Jigme Dorjin kansallispuistoon. Alueella on kuumia lähteitä. Sen eläimistöön kuuluvat lumileopardi ja tiikeri. Piirikunnan harvoista asukkaista useimmat elävät puolipaimentolaisina, paimentaen jakkeja ja keräten lääkeyrttejä. Niiden lisäksi he saavat toimeentuloa omavaraisviljelystä ja metsätöistä.

Gasassa sijaitseva Damjin kylä on 2–3 tunnin ajomatkan päässä Punakhasta, mutta pääkaupunki Gasaan on sieltä vielä 4–6 tunnin kävelymatka. Gasan linnavuori eli dzong on rakennettu vuonna 1646.

## Lähteet
Haa

**Haa** on yksi Bhutanin 20 piirikunnasta (dzongkhag). Se  sijaitsee maan länsiosassa.

Haan piirikunnan pinta-ala on 1&nbsp;651 neliökilometriä, ja pääkaupunki Haa. Sen asukasluku vuoden 2017 väestönlaskennan mukaan on 13&nbsp;655.

Haa sijaitsee Amo Chhu -joen laaksossa, joka oli aikoinaan tärkeä kauppareitti Tiibetin puolelle. Se sijaitsee yli 2500 metrin korkeudessa. Laaksossa viljellään vehnää, ohraa, hirssiä ja perunaa. Pohjoisosissa karjanhoito on tärkeä tulonlähde. Maasto on vaikeakulkuista ja vuoristoista, ja vain pieni osa sen pinta-alasta soveltuu maanvijelyyn. Metsät peittävät 78 prosenttia Haan piirikunnasta.

## Lähteet
Reto Capadrutt

**Reto Capadrutt** (4. maaliskuuta 1912 Chur &ndash; 3. helmikuuta 1939 Cortina d'Ampezzo, Italia) oli sveitsiläinen rattikelkkailija ja olympiamitalisti.

Capadrutt voitti hopeaa Lake Placidin olympialaisissa 1932 kahden miehen kelkasta yhdessä itseään 30 vuotta vanhemman Oscar Geierin kanssa. Hän oli samoissa kisoissa myös maansa neljänneksi sijoittuneessa neljän miehen kelkan joukkueessa. Capadrutt voitti vuoden 1935 MM-kisoissa kultaa kahden ja pronssia neljän miehen kelkasta. Seuraavana vuonna hän sai olympiahopeaa neljän miehen kelkasta ja oli seitsemäs kahden miehen kilpailussa. Capadrutt voitti vuoden 1936 olympialaisten jälkeen vielä yhden arvokisamitalin, pronssia kahden miehen kelkasta Cortina d'Ampezzon MM-kisoista 1937. Hän menehtyi samassa paikassa kahta vuotta myöhemmin sattuneessa kelkkailuonnettomuudessa.

## Lähteet
Lhuntse

**Lhuntse** on yksi Bhutanin 20 piirikunnasta (dzongkhag). Se  sijaitsee maan koillisosassa.

Lhuntsen piirikunnan pinta-ala on 2&nbsp;764 neliökilometriä, ja pääkaupunki Lhuntse. Piirikunnan asukasluku vuoden 2017 väestönlaskennan mukaan on 14&nbsp;437.

## Lähteet
Mongar

**Mongar** () on yksi Bhutanin 20 piirikunnasta (dzongkhag). Se  sijaitsee maan itäosassa.

Mongarin piirikunnan pinta-ala on 1&nbsp;881 neliökilometriä, ja pääkaupunki Mongar. Piirikunnan asukasluku vuoden 2017 väestönlaskennan mukaan on 37&nbsp;150.

Mongarin dzong on rakennettu vuonna 1930, mutta se jatkaa bhutanilaista rakennusperinnettä, ja pysyy koossa ilman nauloja.

## Lähteet
Paro

**Paro** () on yksi Bhutanin 20 piirikunnasta (dzongkhag). Se sijaitsee maan luoteisosassa. Paron piirikunnan pinta-ala on 1&nbsp;229 neliökilometriä, ja pääkaupunki Paro. Sen asukasluku on vuoden 2017 väestönlaskennan mukaan 46&nbsp;316. Piirikunnassa sijaitsee maan ainoa kansainvälinen lentoasema, Paron kansainvälinen lentoasema.

Paron laakso on Bhutanin hedelmällisimpiä. Se on myös luonnollinen reitti Tiibetiin, ja sitä pitkin ovat kulkeneet sekä kauppatavarat että valloittajat. Piirikunnan hallinto toimii Rinpungin dzongissa. Paron kaupunki Pa Chhu -joen varrella on perustettu vasta vuonna 1985.

## Lähteet

## Aiheesta muualla
Utva Vrabac

**UAV Vrabac** on serbialainen Utva-lentokonetehtaan vuodesta 2008 alkaen valmistama miehittämätön tiedusteluilma-alus. Koneita on valmistettu yli 50 kappaletta.

UAV painaa  5,5 kg ja sen siipien kärkiväli on 2,8 metriä. Voimalaitteena on 800 watin (0,8 kW) tehoinen litium-akkua käyttävä sähkömoottori, jolla alus lentää yhden tunnin 85 km/h nopeudella. Kantama on 10 km ja tyypillinen lentokorkeus 300-500 metriä. Sen hyötykuorman paino on 1,5 kg. 

## Lähteet
PR-5 Wiewiór plus

**SKNL PRz PR-5 Wiewiór plus** on puolalainen miehittämätön ilma-alus, jonka kehitti Rzeszówin teknillinen yliopisto. Se tuli käyttöön tammikuussa 2006.

Konetta edelsivät PR-1 Szpion, PR-2 Gacek, PR-3, PR-4 (SAE lifter) ja PR-5 Wiewiór, jotka kaikki olivat tiedustelulennokeita. 

Koneessa on sähkömoottori ja se laskeutuu laskuvarjon varassa. 

## Tekniset tiedot
* Pituus 1,4 m
* Kärkiväli 2,1 m
* Siipipinta-ala  0,5 m²
* Tyhjäpaino 2,5&nbsp;kg
* MTOW 5,5 kg
* Voimalaitteet: 2 × AXI 2820/14 -sähkömoottoria
* Siipiprofiili: CLARK Y15
* Toiminta-aika noin 50 min

## Lähteet
Tsirang

**Tsirang** on yksi Bhutanin 20 piirikunnasta (dzongkhag). Se  sijaitsee maan keskiosassa.

Tsirangin piirikunnan pinta-ala on 614 neliökilometriä, ja pääkaupunki Damphu.  Piirikunnan asukasluku vuoden 2017 väestönlaskennan mukaan on 22&nbsp;376.

## Lähteet
Trashiyangste

**Trashiyangste** on yksi Bhutanin 20 piirikunnasta (dzongkhag). Se sijaitsee maan itäosassa.

Trashiyangsten piirikunnan pinta-ala on 1&nbsp;382 neliökilometriä, ja pääkaupunkia kutsutaan Yangtseksi tai Trashiyangsteksi.  Piirikunnan asukasluku vuoden 2017 väestönlaskennan mukaan on 17&nbsp;300.

Trashiyangste sijaitsee Intian Arunachal Pradeshin osavaltion vastaisella rajalla. Sen kautta kulki aikoinaan tärkeä kauppareitti Bhutanin itä- ja länsiosien välillä. Pääkaupunki sijaitsee 1715 metrin korkeudella Kulon Chhu -joen varrella.

## Lähteet
Kosken Tl vaakuna

**Kosken Tl vaakuna** on Kosken Tl kunnan tunnus. Vaakunan aiheen kannustähti viittaa sekä Hevonlinnan, jossa on aikanaan ollut linnavarustus, että sinne johtavan Huovintien nimiin. Lohenpyrstökoro saa renkaan muistuttamaan vesimyllyn ratasta, joka yhdistää tunnuksen epäsuorasti myös kunnan nimeen.

Vaakunan selitys kuuluu ”punaisessa kentässä kuusisakaraista kannustähteä ympäröivä rengas, jonka ulkoreuna on lohenpyrstökoroinen, molemmat hopeaa.” Vaakunan on suunnitellut Gustaf von Numers, ja Kosken Tl kunnanvaltuusto hyväksyi sen 13. kesäkuuta 1966. Sisäasiainministeriö vahvisti vaakunan käyttöön 21. syyskuuta samana vuonna.

## Lähteet
* 
*
Michael Vick

**Michael Dwayne Vick** (s. 26. kesäkuuta 1980, Newport News, Virginia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Vick oli ensimmäinen valinta NFL:n vuoden 2001 varaustilaisuudessa. Vick tunnetaan parhaiten pelinrakentajalle poikkeuksellisesta nopeudestaan, ja hän myös on yksi harvoista vasenkätisistä NFL-pelinrakentajista.

## NFL-ura
### Atlanta Falcons

Virginia Techin yliopistossa pelannut Vick oli maan parhaan yliopistopelaajan maineessa ennen vuoden 2001 varaustilaisuutta. Ensimmäista varausvuoroa hallussa pitänyt San Diego Chargers oli sekä pelinrakentajan että keskushyökkääjän tarpeessa, ja vaihtoi vuoroa Vickin ensimmäisenä varanneen Atlanta Falconsin kanssa, saaden Atlantan viidennen varausvuoron, jolla joukkue varasi tulevan tähtijuoksijan LaDainian Tomlinsonin, lisäksi kolmannen kierroksen varauksen.

Atlantan aikoinaan Vick valittiin NFL:n tähdistöotteluun Pro Bowliin kaksi kertaa, kausilla 2002 sekä 2004. Vick pelasi myös Pro Bowlissa vuonna 2006.
Vick oli myös vuoden 2011 Pro Bowlissa ja valittiin kauden 2010–2011 Comeback -pelaajaksi.

Joulukuussa 2007 Vick tuomittiin kahden vuoden ehdottomaan vankeusrangaistukseen laittoman koiratappeluringin ylläpitämisestä. Vapauduttuaan vuoden ja yhdeksän kuukauden jälkeen Vick oli vapaa palaamaan kentille, mutta Falcons ei halunnut ottaa häntä takaisin. Yksikään joukkue ei myöskään ollut halukas hankkimaan Vickiä vaihtokaupalla, joten Falcons vapautti hänet sopimuksestaan.

### Philadelphia Eagles

Vickin uudeksi osoitteeksi tuli Philadelphia Eagles, jonka kanssa Vick teki yksivuotisen sopimuksen yhden vuoden optiolla. Eaglesissa hän aloitti varamiehenä Donovan McNabbin takana, mutta kauden 2009 päättyessä Eagles myi McNabbin divisioonavastustaja Washington Redskinsille. Näin ollen taistelu Eaglesin aloittajan paikasta jäi Vickin ja edellisen vuoden kolmannen pelinrakentajan Kevin Kolbin väliseksi.

Kauden 2010 ensimmäisessä ottelussa Green Bay Packersia vastaan Eaglesin pelinrakentajana aloitti Kevin Kolb, mutta tämän saatua hieman ennen puoliaikaa aivotärähdyksen, kentälle asettui Vick. Hänen erinomaisten esitystensä ansiosta Eaglesin päävalmentaja Andy Reid nimesi 21. syyskuuta Vickin Eaglesin aloittavaksi pelinrakentajaksi loppukaudelle, vaikka Kolb aloittikin yhdessä ottelussa Vickin oltua sivussa kylkivamman vuoksi. 

### New York Jets
Vick allekirjoitti yksivuotisen ja viiden miljoonan dollarin arvoisen sopimuksen Jetsien kanssa 21. maaliskuuta 2014.

### Pittsburgh Steelers
Vick allekirjoitti kaksivuotisen sopimuksen Pittsburgh Steelersin Kanssa elokuussa vuonna 2015. Steelersissä hän tosin on vain varapelinrakentaja, mutta hän tosin aloitti kolme ottelua, kun Ben Roethlisberger loukkaantui, mutta kolmannessa aloituksessaan hän sai aivotärähdyksen ja Landry Jones tuli kentälle.

## Muuta

Vick esiintyi EA Sportsin suositun Madden NFL -pelisarjan vuoden 2004 version kannessa.

## Lähteet

## Aiheesta muualla
Fabulous Disaster

**Fabulous Disaster** on yhdysvaltalaisen thrash metal -yhtye Exoduksen kolmas studioalbumi, joka on julkaistu vuonna 1988.

## Kappalelista
#
#
#
#(War-cover)
#
#
#
#
#
#(AC/DC-cover)

## Kokoonpano
* Steve Souza - laulu
* Gary Holt - kitara
* Rick Hunolt - kitara
* Rob Mckillop - basso
* Tom Hunting - rummut
* Dov Christopher - laulu  kappaleessa 1, huulharppu kappaleessa 5 
* Brian Mantilla – lyömäsoittmet kappaleessa 4 

## Aiheesta muualla
* Fabulous Disaster discogs.com -sivustolla
*
Neil Black

**Neil Black** OBE (28. toukokuuta 1932 Birmingham – 14. elokuuta 2016) oli englantilainen oboisti. Hän aloitti oboensoiton 11-vuotiaana ja oli 16-vuotiaana ensimmäisenä oboistina Ison-Britannian kansallisessa nuoriso-orkesterissa. Black valmistui historian oppiarvolla Oxfordista, mutta pääsi kolmen vuoden kuluttua (1959) Lontoon filharmoniseen orkesteriin soittamaan ensimmäistä oboeta. Hän työskenteli muiden muassa sellaisten kapellimestarien kuin Monteux’n ja Boultin kanssa. 

Black toimi myös Academy of St. Martin in the Fieldsissä sekä kahdenkymmenen vuoden ajan Englannin kamariorkesterissa ja opetti Guildhall School of Music and Dramassa. Vuonna 1989 hänestä tuli Brittiläisen imperiumin ritarikunnan upseeri.

Blackin huomattavimpiin levytyksiin lukeutuvat levytykset Händelin oboesonaateista, Beethovenin ja Mozartin kvintetoista pianolle ja puhaltimille sekä Mozartin, Straussin ja Vaughan Williamsin oboekonsertoista.

## Lähteet
Punakha (piirikunta)

**Punakha** on yksi Bhutanin 20 piirikunnasta (dzongkhag). Se sijaitsee maan pohjoisosassa. Punakhan piirikunnan pinta-ala on 922 neliökilometriä, ja pääkaupunki Punakha. Piirikunnan asukasluku vuoden 2017 väestönlaskennan mukaan on 28&nbsp;740.

Punakha sijaitsee lähempänä merenpintaa kuin monet muut Bhutanin piirikunnat, vain noin 1&nbsp;250 metriä merenpinnasta. Sen ilmasto on subtrooppinen, siellä kasvaa kaktuksia, mandariineja ja banaaneita, ja useimmista viljoista saadaan kaksi satoa vuodessa. Punakhan dzong oli aiemmin Bhutanin talvipääkaupunki, ja hovi siirtyy sinne edelleen talvikuukausiksi maan varsinaisesta pääkaupungista Thimphusta, joka sijaitsee ylempänä vuoristossa. Varsinainen piirikunnan pääkaupunki on kuitenkin siirretty jonkun matkan päähän vanhasta linnavuoresta. 

## Lähteet

## Aiheesta muualla
Thimphu (piirikunta)

**Thimphu** on yksi Bhutanin 20 piirikunnasta (dzongkhag). Se sijaitsee maan luoteisosassa. Thimphun piirikunnan pinta-ala on 1&nbsp;843 neliökilometriä, ja pääkaupunki Thimphu.  Piirikunnan asukasluku vuoden 2017 väestönlaskennan mukaan on 138&nbsp;736. Pääkaupungissa Thimphussa heistä asui 114&nbsp;551.

## Lähteet
Savoia-Marchetti SM.79

**Savoia-Marchetti SM.79** *Sparviero* (varpushaukka) oli kolmimoottorinen, puu- ja metallirakenteinen italialainen pommikone toisessa maailmansodassa. Alun perin kone suunniteltiin nopeaksi matkustajalentokoneeksi, ja sitä pidettiin jonkin aikaa maailman nopeimpana keskiraskaana pommikoneena. Konetyypin huippunopeus oli 430 km/h. SM.79 tuli palvelukseen Espanjan sisällissodassa ja oli sodan kuluessa käytössä kaikilla rintamilla. Se tuli tunnetuksi ja saavutti useita onnistumisia erityisesti torpedopommittajana Välimerellä. Se oli helppo tunnistaa omalaatuisen muotonsa takia. Miehistö antoi koneelle lempinimen *Gobbo Maledetto* ("kirottu kyttyräselkä"). SM.79 oli eniten valmistettu italialainen pommikone toisessa maailmansodassa. Niitä rakennettiin 1&nbsp;300 kappaletta, ja konetyyppi pysyi käytössä Italiassa vuoteen 1952 saakka.

## Lähteet
Trevor Donovan

**Trevor Donovan** (s. 11. lokakuuta 1978 Mammoth Lake, Kalifornia, syntymänimeltään **Trevor Donovan Neubauer**) on yhdysvaltalainen näyttelijä. Donovanilla oli lyhyt rooli amerikkalaisessa saippuasarjassa *[[Päivien viemää]]*. Vuonna 2009 hänellä oli pienempi rooli scifielokuvassa *[[Surrogates – sijaisrobotit]]*. Trevor Donovan kiinnittyi sarjaan *[[90210]]*, joka on 90-luvun *[[Beverly Hills  90210]]* -sarjan uudempi versio, Teddy Montgomeryn rooliin 8. syyskuuta 2009. Sarjan kolmannella kaudella roolihahmo Teddy tajuaa olevansa homoseksuaali.

## Aiheesta muualla
*
Ton Koopman

**Antonius Gerhardus Michael (Ton) Koopman** (s. 2. lokakuuta 1944 Zwolle) on alankomaalainen kapellimestari, cembalisti ja urkuri. Hän johtaa omaa Amsterdamin barokkiorkesteriaan ja -kuoroaan ja on toiminut myös Alankomaiden radion kamariorkesterin pääkapellimestarina sekä johtanut vierailevana kapellimestarina muun muassa Wienin sinfoniaorkesteria.

Vuosina 1994–2004 Koopman esitti ja levytti kaikki Bachin kantaatit. Hän rekonstruoi niiden kantaattien puuttuvat osat, jotka ovat osaksi kadonneet. Projekti toi Koopmanille useita palkintoja, kuten Deutsche Schallplattenpreisin. Vuonna 2005 Koopman alkoi levyttää Dietrich Buxtehuden tuotantoa (urku- ja cembaloteoksia, kantaatteja ja kamarimusiikkia). Kesäkuussa 2006 hän sai Leipzigin kaupungin Bach-mitalin.

Koopman sai vuonna 2000 kunniatohtorin arvon Utrechtin yliopistosta, ja vuonna 2003 hänestä tuli Alankomaiden Leijonan ritarikunnan ritari. Vuonna 2004 hänet nimitettiin musiikkitieteen professoriksi Leidenin yliopistoon; hän on työskennellyt myös cembalonsoiton professorina Haagin kuninkaallisessa konservatoriossa ja päässyt Lontoon Royal Academy of Musicin kunniajäseneksi. Hän on levyttänyt eri levy-yhtiöille, kuten Eratolle, Teldecille, Sonylle, Philipsille ja Deutsche Grammophonille; vuonna 2003 hän perusti oman Antoine Marchand -levymerkkinsä. — Koopman on vieraillut useasti Suomessa vuodesta 1981 lähtien.

## Lähteet

## Aiheesta muualla
* Viralliset sivut ,
Kiteen vaakuna

**Kiteen vaakuna** on Kiteen kaupungin tunnus. Vaakunan aihe viittaa sisävesiliikenteeseen yleensäkin, mutta tässä tapauksessa erityisesti Suomen ensimmäisen höyrylaivan, höyrylaiva Ilmarisen vesillelaskuun Kiteen Puhoksella 1833.

Vaakunan selitys on ”puna-mustakatkoisessa kilvessä hopeinen ruoriratas.” Vaakunan on suunnitellut Tapio Vallioja, ja Kiteen kunnanvaltuusto hyväksyi sen 29. kesäkuuta 1953. Sisäasiainministeriö vahvisti vaakunan käyttöön 7. marraskuuta samana vuonna.

## Lähteet
* 
*
István Szondy

**István Szondy** (29. joulukuuta 1925 Berettyóújfalu, Hajdú-Bihar – 31. toukokuuta 2017) oli unkarilainen urheilija, joka edusti maataan kolmissa perättäisissä kesäolympialaisissa (1948–1956) nykyaikaisessa viisiottelussa ja ratsastuksessa.

Lontoossa 1948 Szondy kilpaili nykyaikaisessa viisiottelussa yksilökilpailussa ja sijoittui kahdeksanneksitoista. Helsingissä 1952 hän osallistui sekä yksilö- että joukkuekilpailuun saaden ensin mainitussa pronssia ja jälkimmäisessä kultamitalin. Vuonna 1956 hän osallistui sekä esteratsastukseen että joukkue-esteratsastukseen mutta ei yltänyt kummassakaan mitaleille.

## Lähteet
Sophia Castello

**Sophia Castello** (oik. **Rubi Trevino**, s. 8. huhtikuuta 1978 Guadalajara, Jalisco) on meksikolainen pornonäyttelijä. Hän aloitti esiintymisensä 27-vuotiaana ja huomioitiin vuonna 2007 AVN-ehdokkuudella elokuvasta *Big Phat Wet Ass Orgy 2*.

## Valikoituja elokuvia
*Lusting for Latinas (2005)
*She Got Ass 11 (2006)
*Latin Mayhem (2007)
*3-Way Booty Call (2008)
*Phuck Girl 1 (2009)

## Lähteet

## Aiheesta muualla
* 
*
Tatu Kosonen

**Tatu Kosonen** (4. syyskuuta 1978 – 22. huhtikuuta 2022 Lappeenranta) oli lappeenrantalainen ohjelmoija, valokuvaaja ja jazzmuusikko.

Tatu Kosonen oli Kaakkois-Suomen Valokuvakeskuksen kunniajäsen, sekä sen perustaja ja ensimmäinen puheenjohtaja. Lisäksi Kosonen oli Saimaan Kameraseuran entinen puheenjohtaja; seuran jäsenmäärä nousi Kososen puheenjohtajakaudella (2008–2012) viidestä jäsenestä 220 jäseneen, ja seura tällä perusteella (sillä hetkellä) Suomen toiseksi suurimmaksi kameraseuraksi. Kosonen on toiminut muun muassa Suomen Kameraseurojen Liiton puheenjohtajana 2005–2009, Suomen valokuvajärjestöjen keskusliitto Finnfoton hallituksen jäsenenä ja Kaakkois-Suomen taidetoimikunnassa. Hän oli myös palkittu valokuvaaja kansainvälisissä valokuvataidenäyttelyissä ja toimi valokuvataidenäyttelyiden tuomarina ja kuraattorina.

Tatu "Sille" Kosonen soitti saksofonia muun muassa Teatteri Imatrassa, Lappeenrannan kaupunginteatterissa, Lappeenranta Big Bandissa, Puhallinorkesteri Pyörteessä, Axelbandetissa, Rakuunasoittokunnassa, loimaalaisessa Kauppala Big Bandissa ja Imatra Big Bandissä. Hän toimi lappeenrantalaisen puhallinmusiikkikoulu Arwon saksofoninsoitonopettajana. 

Päivätyönään Tatu Kosonen toimi tietokoneohjelmoijana. Hänen harrastuksiaan olivat muun muassa judo ja karate. Tatu Kosonen oli Lauri Kososen poika ja Kalle Ollilan (s. Kosonen) ja Jussi Kososen sekä Taina Perttilän (s. Kosonen) veli. Sotilasarvoltaan Kosonen oli yliluutnantti. 

## Lähteet

## Aiheesta muualla
* 
*Sille Kosonen Youtubessa
*Tatu Kososen kotisivut
Axelbandet

**Axelbandet** on vuonna 1957 perustettu suomalainen big band, jonka jäsenet ovat Åbo Akademin ja muiden turkulaisten korkeakoulujen opiskelijoita. Axelbandet soittaa useita musiikkityylejä, kuten swingiä, poppia ja funkia. Kokoonpanoltaan se on laajennettu big band, jonka instrumenttivalikoimaan kuuluvat perinteisten big band -soittimien lisäksi myös muun muassa klarinetit, mutta orkesterissa on myös ollut mukana useita muitakin soittimia: mm. haitari, nokkahuilu, viulu ja fagotti. 

## Diskografia
*
*
*
*
*
*

## Lähteet
Eija Kourimo

**Eija Kourimo** (s. 16. syyskuuta 1962 Kiikala) on suomalainen laulaja. Kourimo kilpaili Tangomarkkinoiden 1988 ja 1992 finaalissa. 1990-luvun puolivälistä alkaen hän on levyttänyt myös hengellistä musiikkia. Kourimo asuu Salossa. Kourimolla on kaksi poikaa, Riku Rauhaniemi 1983 ja Henrik Illikainen1995, joka on Tiisu-yhtyeen laulaja-lauluntekijä ja kitaristi.

## Diskografia
* Deidren samba (1989) (single)
* Älä soita (1990) (single)
* Ainutlaatuinen rakkaus (1994) (EP)
* Ihana aamu (1996) (EP)
* Rakkaus yhdistää (1999) (CD)
* Rakkaimmat lauluni (2003) (CD)
* Muistojeni joululaulut (2004) (CD)
* Tähdet tähdet (2008) (CD)
* Et jättää saa (2012) (single)
* Toivon käsi (2018) (single)
* Määränpää (2018) (single)
* Siivin niin valkein (2020) (single)
* Laulu tuhansin enkelten (2021) (single)

## Lähteet

## Aiheesta muualla
* Virallinen kotisivu 
*
Phuntsholing

**Phuntsholing** eli **Phuentsoling** () on Bhutanin toiseksi suurin kaupunki. Se sijaitsee Chukhan piirikunnassa maan eteläosassa Intian vastaisella rajalla. Vuonna 2005 siellä oli noin 20 000 asukasta. 

Phuntsholingin läpi virtaa Amo Chhu -joki eli Torsa, jonka varrella retkeillään ja kalastetaan.

Kaupunki on vilkas kauppapaikka, johon on noin kuuden tunnin ajomatka Bhutanin pääkaupungista Thimphusta ja ainoalta kansainväliseltä lentoasemalta Parosta. Intian puolelta sinne tulee tie Sikkimistä, Darjeelingistä ja Länsi-Bengalista Bagdogran lentoasemalta, joilta ajomatka kestää 3–6 tuntia.

## Lähteet

## Aiheesta muualla
Pertti Saurola

**Pertti Saurola** (s. 10. joulukuuta 1938 Helsinki) on suomalainen lintutieteilijä.
__TOC__
Saurola opiskeli eläintiedettä Helsingin yliopistossa ja on oppiarvoltaan filosofian kandidaatti. Vuonna 1974 hänet nimitettiin Helsingin yliopiston eläinmuseon Rengastustoimiston johtajaksi, josta virasta hän jäi eläkkeelle vuonna 2002. Saurola toimi EURINGin eli Euroopan rengastuskeskusten unionin presidenttinä vuosina 1981–1995. 

Saurola on tutkinut viirupöllön ja lehtopöllön populaatioekologiaa Hämeessä vuodesta 1965 alkaen. Hän on tutkinut ja johtanut Suomen sääksikannan seurantaa vuodesta 1971 lähtien. 2000-luvun alussa aloitetussa sääksien satelliittiseurantahankkeessa Saurola on toiminut aktiivisesti ja on johtanut seurannan tieteellistä toimintaa. Hän on kirjoittanut kymmeniä lintutieteellisiä artikkeleita niin kotimaisiin, erityisesti Linnut-lehteen, kuin ulkomaisiin sarjoihin. 

Vuonna 2016 Saurola sai muun toimittajakunnan kanssa valtion tiedonjulkistamispalkinnon teoksesta *Suomen rengastusatlas I–II*. Saurolalle on myönnetty professorin arvonimi.

Saurola on laulanut Ylioppilaskunnan Laulajissa (YL) pitkään. Hän on äänialaltaan baritoni.

Saurolan puoliso on Helmi Irene Saurola.

## Teoksia
* Saurola, Pertti (toim.) 1995: *Suomen pöllöt*. - Kirjayhtymä Oy. Porvoo. 
* Saurola, Pertti ja Koivu, Juhani 1987: *Sääksi*. Kanta-Hämeen Lintumiehet ry. .

## Katso myös
* Sääksisäätiö

## Lähteet
* 

### Viitteet
Padmasambhava

**Padmasambhava** eli **Guru Rinpoche** oli buddhalainen ylimys, jonka sanotaan tuoneen Vajrayana-buddhalaisuuden Tiibetiin ja Bhutaniin 700-luvulla. Nimi *Padmasambhava* tarkoittaa "lootuksesta syntynyt".

Legendan mukaan Padmasambhava varttui Uddiyanan kuningaskunnassa (nyk. Pakistanin alueella), missä kuningas huomasi hänen pyhyytensä jo, kun hän oli kahdeksanvuotias, ja adoptoi hänet. Valtataisteluiden takia hän joutui lähtemään maanpakoon ja aloitti matkan kohti Kashmiria. Hän seuraili Indusjokea ja löysi suojapaikan Tiibetin alaisesta Baltistanista. Kashmirissa asuessaan Padmasambhava vihkiytyi buddhalaismunkiksi, ja hänestä tuli tantra-joogi. Hän matkusti Nepaliin Kathmandun laaksoon ja eli siellä Lang-le-shon luolassa. Siellä hän koki valaistumisen. Padmasambhava perusti opetuskeskuksia ja laati uskonnollisia kirjoituksia, jotta Vajrayanaa voisi levittää kaikkialle maailmaan. Vuonna 747 Tiibetin kuningas Trisong Detsen kutsui Padmasambhavan Tiibetiin, jossa hän tarinan mukaan karkotti buddhalaisen temppelin rakennustöitä häiritsevät kummitukset ja valvoi sitten temppelin valmistumista vuoteen 749. Padmasambhava kuoli noin vuonna 804.

Bhutanissa sijaitseva Tiikerin pesä on tärkeä pyhiinvaelluskohde, sillä Padmasambhavan kerrotaan pyhittäneen paikan ja meditoineen siellä.

Padmasambhavaan yhdistetään erityisesti vajra guru -mantra: *om ah hum vajra guru Padme siddhi hum*.

## Kuvia

Tiedosto:Guru - Boudha.jpg|Padmasambhavan patsas Nepalissa.
Tiedosto:Bhaisajyaguru (the Medicine Buddha) and Padmasambhava Wellcome L0015305 (cropped).jpg|Padmasambhava kuvattuna Buddhan alla.
Tiedosto:Rewalsar-Himachal.jpg|Padmasambhavan patsas Intiassa.


## Lähteet

## Aiheesta muualla
NW D

**NW D** oli itävaltaunkarilaisen Nesselsdorfer Wagenbaun vuosina 1904–1905 valmistama henkilöauto. Autoja valmistettiin kaikkiaan 12 kappaletta.

Yrityksen autonvalmistus ei ollut tuolloin kovin laajamittaista, sillä vuonna 1903 valmistettiin kaiken kaikkiaan 19 autoa ja seuraavana vuonna kokonaisvalmistusmäärä oli vain 12.

## Teknisiä tietoja

Voimanlähteenä oli pitkittäin asennettu nelisylinterinen, vesijäähdytteinen sivuventtiilinen bokserimoottori, jossa oli Boschin valmistama magneettosytytys. Voima välittyi moottorilta kartiokytkimen kautta nelivaihteiseen vaihteistoon. Moottori oli sijoitettu auton keskelle.

Sekä etu- että taka-akseli olivat jäykkiä ja jousitettu puolielliptisin lehtijousin. Käyttöjarru vaikutti takapyörillä olleisiin rumpujarruihin, seisontajarruna oli pantajarru, joka vaikutti voimansiirtoon.

Polttoainetankin tilavuus oli 48 litraa.

Korimalleina oli joko täysin avonainen tai niin sanotulla amerikkalaisella katolla varustettu malli. Muilta osin autot eivät olleet kovin hyvin säältä suojattuja, sillä niistä puuttui muun muassa tuulilasi ja ovet. Autossa oli joko kaksi tai kolme karbidilamppua.

## Ominaisuuksia

Auton huippunopeus oli 50&nbsp;km/h. Hyvän jousituksensa ansiosta se tarjosi aikakautensa mittapuun mukaan mukavaa matkantekoa, vaikka painonjakauma ei ollut ajo-ominaisuuksien kannalta paras mahdollinen.

Vientimarkkinoilla autoa myytiin nimellä *Roi De Belge* (Belgian kuningas).

## Lähteet
Maicon Pereira Roque

**Maicon Pereira Roque**, yleensä vain **Maicon** (s. 14. syyskuuta 1988 São Paulo, Brasilia) on brasilialainen jalkapalloilija. Hän edustaa brasilialaista São Pauloa ja on pelipaikaltaan keskuspuolustaja.

## Seurajoukkueura
Maicon aloitti ammattilaisuransa Cruzeirosta, josta hän siirtyi vuoden 2008 tammikuussa Cabofrienseen.

Kaudeksi 2008–2009 hän siirtyi portugalilaisseura Nacionaliin. Hän vakiinnutti nopeasti paikkansa joukkueen avauskokoonpanossa ja kuului läpi kauden sen luottopelaajistoon. Joukkue sijoittui kauden päätteeksi neljänneksi ja pääsi täten karsimaan paikasta seuraavan kauden 2009–2010 Eurooppa-liigaan.

4. kesäkuuta 2009 Maicon teki viisivuotisen sopimuksen portugalilaisjätti Porton kanssa.

## Aiheesta muualla
* Maiconin esittely ja tilastot Zerozero.com-sivustolla
Sääksisäätiö

**Sääksisäätiö**  on yleishyödyllinen yhteisö, jonka Kanta-Hämeen lintutieteellinen yhdistys ry (BirdLife Kanta-Häme) perusti vuonna 1990 sääksen eli kalasääsken suojeluun. Säätiön peruspääoma koottiin Sääksi-kirjan myyntituloista.

Vuonna 2019 säätiö laajensi toimintaansa myös muiden petolintujen suojeluun. Säätiön kotipaikka on Hämeenlinna ja toiminta ulottuu eri puolille maata.

## Katso myös
* Pohtiolammen sääksikeskus

## Lähteet
*Sääksisäätiö
*Pohtiolammen Sääksikeskus
Suursukeltajat

**Suursukeltajat** (*Dytiscus*) ovat vedessä eläviä petokuoriaisia, jotka nimensä mukaisesti viettävät pitkiäkin aikoja veden alla muun muassa saalistamassa. Jos on erityisen lämmin, saattavat suursukeltajat joskus lähteä lentoon etsimään parempia vesistöjä. Suursukeltaja ei siis hengitä vedessä, vaan peitinsiipiensä alle varastoimastaan ilmasta. Sukellusten välissä se täydentää ilmavarastonsa takapäässään olevan hengitysaukon kautta.

## Lajeja
Suomessa elää viisi suursukeltajalajia:
*Keltalaitasukeltaja (*Dytiscus marginalis*), pituus: 27–35&nbsp;mm
*Jättisukeltaja (*Dytiscus latissimus*), pituus: 38–44&nbsp;mm (rauhoitettu)
* Rillisukeltaja (*[[Dytiscus circumcinctus]]*), pituus: 29–36&nbsp;mm
* Pohjansuursukeltaja (*[[Dytiscus lapponicus]]*), pituus: 24–30&nbsp;mm
* Etelänsuursukeltaja (*[[Dytiscus dimidiatus]]*), pituus: 29–39&nbsp;mm (harvinainen Suomessa)

## Toukat
Myös suursukeltajan toukat ovat petoja, ja pystyvät syömään lähes mitä vain sammakonpoikasista kalanpoikasiin, kuten täysikasvuiset kuoriaisetkin. Suursukeltajan toukat syövät myös lajitovereitaan. Toukat uivat nopeammin pitkien takajalkojensa avulla.

## Lähteet
*http://cc.joensuu.fi/~ehuttune/e_muita_hyonteisia/suursukeltajat.htm
*http://koti.mbnet.fi/luontoga/suursuk.htm  .Toukat hengittävät niiden kidustensa avulla.
### Viitteet

## Aiheesta muualla
*Pekka Valtonen 2007: Sukeltajat
*ITIS: ''Dytiscus''
Liedon vaakuna

**Liedon vaakuna** on varsinaissuomalaisen Liedon kaupungin tunnus. Vaakunan aihe viittaa alun perin 1300-luvulla rakennetuksi uskottuun Liedon kirkkoon, joka on nimetty suojeluspyhimyksensä Pyhän Pietarin mukaan.

Vaakunan selitys on ”punaisessa kentässä nouseva Pyhä Pietari pidellen oikeassa kädessään avainta ja vasemmassa kirjaa; kaikki kultaa”. Vaakunan on suunnitellut Ahti Hammar, ja Liedon kunnanvaltuusto hyväksyi sen kokouksessaan 4. maaliskuuta 1960. Sisäasiainministeriö vahvisti vaakunan käyttöön 10. lokakuuta samana vuonna.

## Lähteet
* 
*
Ivan Derjugin

**Ivan Konstantinovitš Derjugin** (, 25. marraskuuta 1928 Zmiiv, Harkova, Ukraina – 10. tammikuuta 1996) oli neuvostoliittolainen nykyaikainen viisiottelija. Hän osallistui vuoden 1956 kesäolympialaisissa Melbournessa sekä yksilö- että joukkuekilpailuun. Joukkuekilpailussa hän oli mukana voittamassa kultaa, mutta yksilökilpailussa hän jäi mitaleitta sijoittuen yhdeksänneksi.

Ukrainalainen entinen rytminen kilpavoimistelija Irina Deriugina on Ivan Derjuginin tytär.

## Lähteet
Shabdrung Ngawang Namgyal

**Shabdrung Ngawang Namgyal** (; 1594–1651) oli tiibetiläinen lama ja sotilasjohtaja, joka perusti yhtenäisen Bhutanin valtion. Ngawang Namgyal oli buddhalaisen Drukpa Kagyu -koulukunnan lama, ja lähti Tiibetistä välttääkseen Dalai-laman seuraajien Gelugpa-koulukunnan ylivaltaa. Hän kirjoitutti yhtenäisen lainsäädännön, rauhoitti kilpailevien uskonnollisten koulukuntien välejä ja torjui kolme tiibetiläisten hyökkäystä. Ngawang Namgyalista tuli *Shabdrung*, maallisen ja hengellisen vallan ylipäällikkö.

Ngawang Namgya perusti Bhutaniin dzongien eli linnaluostarien verkoston, joka sekä auttoi kytkemään paikalliset päälliköt osaksi keskushallintoa, että vahvisti maata tiibetiläisten hyökkäyksiä vastaan.

## Lähteet
Hanno Selg

**Hanno Selg** (31. toukokuuta 1932 Tartto, Viro – 2. lokakuuta 2019) oli Neuvostoliittoa edustanut nykyaikainen viisiottelija. Hän kilpaili vuoden 1960 kesäolympialaisissa Roomassa; yksilökilpailussa hän sijoittui kymmenenneksi, mutta joukkueen jäsenenä hän ylsi hopeasijalle. Selg voitti yksilökilpailussa Neuvostoliiton-mestaruuden vuonna 1960 ja oli kuusinkertainen Viron-mestari sekä Viron vuoden urheilija 1960.

## Lähteet
Güstrow (piirikunta)

**Güstrow** on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Piirikunta rajautui pohjoisessa Bad Doberanin piirikuntaan, koillisessa Nordvorpommernin piirikuntaan, idässä Demminin piirikuntaan, etelässä Müritzin ja Parchimin piirikuntiin, ja lännessä Nordwestmecklenburgin piirikuntaan. Piirikunnan pääkaupunki oli Güstrow.

Güstrowin piirikunta lakkautettiin vuonna 2011, ja sen alue kuuluu nykyiseen Rostockin piirikuntaan.

## Lähteet

## Aiheesta muualla
* Piirikunnan verkkosivut
Ferenc Török

**Ferenc Török** (s. 3. elokuuta 1935) on Unkaria edustanut nykyaikainen viisiottelija. Hän voitti vuoden 1964 kesäolympialaisissa Tokiossa kultamitalin yksilökilpailussa ja sai lisäksi pronssia joukkueen jäsenenä. Vuoden 1968 kesäolympialaisissa Méxicossa hän voitti jälleen kultaa, tällä kertaa joukkuekilpailussa.

Nykyaikainen viisiottelija Ottó Török on hänen veljensä.

## Lähteet
Ottó Török

**Ottó Török** (s. 1. marraskuuta 1937) on Unkaria edustanut nykyaikainen viisiottelija. Hän osallistui vuoden 1964 kesäolympialaisiin Tokiossa; joukkuekilpailussa hän sai pronssia, mutta yksilökilpailussa hän jäi 26. sijalle. Hän on Ferenc Törökin veli.

## Lähteet
Joulubileet Vol 18

**Joulubileet Vol 18** on Smurffien 18. studioalbumi. Se julkaistiin 10. marraskuuta 2010 levymerkillä Capitol Records.

## Kappaleet
Suluissa alkuperäinen kappale.

#
#
#
#
#
#
#
#
#
#
#
#
#
#
#

## Lähteet

## Aiheesta muualla
* Joulubileet Vol 18 discogs.com -sivustolla
Nikolai Tatarinov

**Nikolai Matvejevitš Tatarinov** ( 14. joulukuuta 1927 Leningrad – 29. toukokuuta 2017 Pietari) oli Neuvostoliittoa edustanut nykyaikainen viisiottelija. Hän osallistui vuoden 1960 kesäolympialaisiin Roomassa; hän oli joukkuekilpailussa mukana saamassa hopeaa ja sijoittui yksilökilpailussa kuudenneksi.

## Lähteet